Orcadas ligger på fjellgrunner i en høyde av fire moh., 170 meter fra sjøen. Stasjonen består av elleve bygninger med en samlet grunnflate på 2100 m² og har en kapasitet på 45 personer om sommeren og 14 om vinteren. Det årlige forbruket av drivstoff ligger rundt 200  liter, mens ferskvannsforbruket er på over én million liter. To årlige skipsanløp sikrer forsyninger til stasjonen, som også er tilgjengelig med fly i sommermånedene fra november til mars.